Publication: Magyar Közlöny
Issue: MK-2010-187 (Year: 2010, Number: 187)
Era: contemporary
Section: tõkepiacról szóló 2001. évi CXX. törvény 5. § (1) bekezdés 130. pontja szerinti ügyfélszámlákon bonyolított forint- és
Paragraph Index: 868

4. Az adatszolgáltatás táblái közötti összefüggéseket, ellenõrzési szempontokat a 3. melléklet 5. pontja szerinti, az MNB honlapján közzétett technikai segédlet tartalmazza. II. A táblák kitöltésével kapcsolatos részletes elõírások 01a. tábla: Üzemzavarok Ebben a táblában kell jelenteni az adatszolgáltatónál adott hónapban elhárított/megoldott, ügyfelek számára közvetlenül érzékelhetõ meghibásodásokat, üzemzavarokat. Az adatszolgáltatásban szereplõ hibákat az a) oszlopban egyedi azonosításra alkalmas kóddal kell ellátni a következõ formátumban: Hééhhnnss, ahol „H” jelenti a hibát, az éé: az adatszolgáltatás évének utolsó két számjegye, a hh: a vonatkozó hónap, az nn: a nap, az ss: az adott napon elõforduló hibák sorszáma. Amennyiben az üzemzavar egynél több üzleti tevékenységet érint, az üzemzavart ugyanazzal a hibakóddal, de más üzleti tevékenység kóddal külön soron kell jelenteni. Az f), g), s), valamint a v) oszlopokban egyértelmû, tömör szöveges leírás szükséges. A hibát a h)–n) oszlopok valamelyikébe kell besorolni akkor, ha ismert az üzemzavar oka. A h)–n) oszlopoknál„I” jelenti azt, hogy a hiba az adott típusba esik, „N” azt, hogy nem áll vele kapcsolatban. Amennyiben az adott üzemzavar oka ismeretlen és az üzemzavar körülményeinek kivizsgálása a beküldési határidõn belül maradéktalanul nem történt meg, a g) oszlopban a „Nem ismert” szöveget kell feltüntetni, a h)–n) oszlopokban „N” betût kell jelenteni. Az adatszolgáltató ebben az esetben a vizsgálat lezárását követõ 5 munkanapon belül, de legkésõbb a következõ havi adatszolgáltatási határidõ lejárta elõtt egy új, már minden szükséges információt tartalmazó módosított jelentést köteles küldeni. A módosító jelentésben a hibát a h)–n) oszlopok valamelyikébe be kell sorolni. Az o) oszlopban azt kell megjelölni, hogy az üzemzavar az adatszolgáltató üzletmenet folytonossági tervében meghatározott minõsítése szerint krízis-/katasztrófahelyzetet eredményezett-e. A t) oszlopban az adott szolgáltatás üzemidejébõl kiesett üzemidõt kell jelenteni. A kiesett üzemidõt – alapvetõen az érintett szolgáltatásokat támogató rendszerek rendelkezésre álló naplóállományaiban foglaltak szerint kell megállapítani, – nem szabad a w) és x) oszlopokban meghatározott ismérvek, jelentett értékek függvényében arányosítani. Az u) oszlopban az üzemzavar által érintett üzleti tevékenység kódját kell megadni. Egy soron egy üzleti tevékenység kód szerepelhet. Amennyiben az adatszolgáltató – új üzleti tevékenységet kíván bevezetni, az MNB-tõl haladéktalanul új kódot kell kérnie, – az adott kódhoz tartozó, MNB kódlistában foglalt üzleti tevékenység tartalmának változtatását javasolja, a javaslatról az MNB-ét haladéktalanul értesítenie kell. A v) oszlopban az üzemzavar által elsõdlegesen érintett rendszerelemet kell feltüntetni. Egyazon rendszerelemet a táblában következetesen minden esetben ugyanolyan módon kell jelölni. A w), illetve x) oszlopokban azt kell szerepeltetni, hogy az adott üzemzavar az adott szolgáltatást érintõ teljes ügyfélkör, illetve az összes tranzakció hány %-át érinti. 01b. tábla: Szolgáltatási szint csökkenést elõidézõ események Ebben a táblában az ügyfelek számára közvetlenül érzékelhetõ szolgáltatás-kiesést nem okozó, de az adatszolgáltató által nyújtott szolgáltatások szintjének csökkenését elõidézõ eseményeket kell jelenteni (pl. szolgáltatás lassulása). A tábla oszlopait 01a. táblánál közölt szempontok szerint értelemszerûen kell kitölteni. 02a. tábla: Rendelkezésre állás A tábla b) oszlopában az összes kiesett idõt kell jelenteni. Ebbe nem számít bele az az idõtartam, amely az adott üzemzavart érintõen már egy másik szolgáltatás kapcsán beszámításra került. Ebbenatáblábankellösszesíteniazadatszolgáltatóügyfeleiáltalközvetlenülérzékelhetõüzemzavarokatésazilyenjellegû üzemzavarok által okozott szolgáltatás-kieséseket figyelembe vevõ, tárgyhónapra vonatkozó – az egyes üzleti tevékenységek mutatóit tartalmazó, integrált – rendelkezésre állási mutatót. Amennyiben az adatszolgáltatónak az egyes üzleti tevékenységek mutatóinak kiszámításához használt üzemidõkre, valamint az integrált rendelkezésre állási mutató számítása során használt, adott tárgyévre vonatkozó súlyokra vonatkozóan változtatási javaslata van, arról az MNB-ét legkésõbb a tárgyév elsõ havi jelentésének beérkezési határidejét megelõzõ 30. munkanapig értesíteni köteles. Az egyes üzleti tevékenységek mutatóinak vetítési alapja az az idõtartam, amely alatt az adatszolgáltató az adott tevékenységet ügyfelei részére végzi. Az f) oszlopban jelentendõ, havi átlagos rendelkezésre állási mutató számítása során a 02c. táblában jelentett napi rendelkezésre állási adatokat kell alapul venni. 02b. tábla: Üzleti tevékenységek összes kiesése Ebben a táblában az egyes üzleti tevékenységek tárgyhavi összes szolgáltatás-kiesését kell jelenteni. 02c. tábla: Üzleti tevékenységek napi rendelkezésre állási adatai Ebben a táblában az üzleti tevékenységek üzemidõ-hosszabbítással növelt teljes üzemideje és szolgáltatás-kiesése alapján a tárgyhónapra számított napi rendelkezésre állási mutatókat kell jelenteni.

Source: https://magyarkozlony.hu/hivatalos-lapok/6798b7df8cf0e424575ce1340cded21cec9904d3/dokumentumok/4f739d1b895c214701ed4412efd42504681bdf0c/letoltes